JohanHeinsen/ENO huggingface dataset:
Viborger Samler, 1848-10-28
Mødet i Torsdags hengik næsten ufrugtbart paa Grund af den langvarige Stemmeoptælling ved det berammede Committeevalg. Formanden aabnede det med Meddelelse om, at tvende Skrifter af Etatsraad Poulsen og Commandeur Dahlerup vare tilstillede Forsamlingen, samt at Justitsministeren havde tilmeldt ham, at et af Amalienborgs Palaier var stillet til Forsamlingens Disposition, til selskabelige Sammenkomster. Formanden meente, at dette Tilbud, der vilde paaføre Statskassen Udgift, uden dog at yde Medlemmerne nogen virkelig Nydelse i det mindste for nærværende Øieblik, ikke burde modtages, og Jngen af Forsamlingen havde Noget at bemærke herimod. Derpaa foregik det Dagen før besluttede Valg paa en Adresse comitee af 7 Medlemmer, hvis Udfald var: Otterstrøm (121), Madvig (106), Clausen (97), Ole Kirk (78). Nyholm (60), C. M. Jespersen (58) og Larsen (51). B. Christensen, der havde ligemange Stemmer med Larsen, traadte som den Yngre tilbage. Endelig spurgte Nyholm Udenrigsministeren, der forud havde erklæret sig beredt til at svare, om han ikke maatte see sig istand til, ved at meddele nærmere Oplysninger, at berolige den Spænding, der naturligviis havde maattet opstaae i Gemytterne ved de Aftenen forud ankomne Efterretninger fra Hertugdømmerne (see nedenfor). Ministeren bemærkede, efter at have gjort opmærksom paa, at netop nye indtrædende Begivenheder vare de vanskeligste for ham at oplyse tilfredsstillende, at de offentliggjorte Efterretninger bidrørte fra ham selv. Den nye Immediatcommission, som den danske Regjering havde troet at burde gaae ind paa, efterat dens Medlemmer uden Forbehold havde erklæret at ville regjere Hertugdommerne overeensstemmende med Vaabenstilstandsconventionen, havde desuagtet strax truffet Foranstaltninger, der vare i aabenbar Strid med denne. Desaarsag havde den danske Commissair taget den Beslutning at forlade Hertugdømmerne og begive sig til Kbhvn., hvori han havde handlet fuldkommen rigtigt, og da den tydske Commissair havde erfaret dette, havde han taget samme Beslutning; hvilket Ministeren ansaae for godt og glædeligt. Udførligere Meddelelser var han villig til at gjøre, dog ikke for om nogle Dage; heller ikke kunde han endnu sige, hvad Beslutning den danske Regjering vilde tage. Herefter hævedes Mødet. Det næste er ansat til Løverdag Middag Kl. 12. Dagsordenen er: Jnterpellation af Larsen, om Ministeriet agter at sætte Udskrivningsloven af 23de September i Kraft; Meddelelser, af Udenrigsministeren, ifald saadanne til den Tid uden Skade kunne skee, endelig Beretning af den roeskildske Stænderforsamlings Redactionscomitee om det skeete Bog indkjøb til Rigsforsamlingens Bibliothek.
Viborger Samler, 1848-10-28
Da det ved Vaabenstilstandsconventionens 7de og 11te Artikel, samt 5te Separatartikel udtrykkelig var stipuleret, at Conventionens Betingelser i det Hele, ligesaa lidt som de under Vaabenstilstanden i Kraft satte Love, maatte præjudicere den endelige Fred, men flere af ovennævnte Anordninger, navnlig den schleswigholsteinske Grundlov, stride derimod og aabenlyst præjudicere Freden, forlode de to Commissairer, den danske saavelsom tydske, øieblikkelig Hertugdommerne. Kammerh. Reeds- og Hr. Stedmann ere saaledes i Onsdags Aftes begge med "Skirner ankomne til Kbhavn. (Fædrl.)
Viborger Samler, 1848-10-28
Den danske Gesandt i London, Grev Reventlow, er paa et til hans Raadighed stillet engelsk Dampskib Light ning ankommen til Kjøbenhavn. Times" mener, at hans Reise staaer i Forbindelse med Fredsunderhandlingerne mellem Danmark og Tydskland. (Forl.)¬
Viborger Samler, 1848-10-28
J Medfør af allerhøieste Resolution af 8de August d. A. har det paa Udenrigsministerens Forestilling behaget Hs. Maj. Kongen under 13de October i Naade at entledige efternævnte i Udlandet ansatte Embedsmænd, nemlig: den kgl. Minister-Resident i Constantinopel, Kammerherre, Baron Hubsch, tilligemed de øvrige ved dette Gesandtskab ansatte Embedsmænd, den kgl. Minister-Resident ved de neapolitanske og flere italienske Hoffer, Kamb., Grev Moltke=Huitfeldt; den kgl. Charge d'affaires i Rio Janeiro, Commandeurcapit. Prytz; den kgl. Charge d'affaires i Haag, Kammerherre, Baron Brockdorff, den kal Charge d'affaires i Lissabon, Kammerjunker Castenschjold; hvilke samtlige Entledigelser blive at regne fra 1ste Octbr. d. A. Under f. D. har det tillige behaget Hs. Maj. at approbere, at Gesandtskabet ved de frie Hansestæder inddrages, og som Følge heraf, fra 1ste Octbr. d. A. at regne, i Naade at entledige Kamb. Löwenørn fra hans Post som kgl. Minister-Resident ved bemeldte frie Stæder. Endelig har det ved allerhøieste Resolution af f. D. allernaadigst behaget Hs. Maj. at beskikke den hidtilværende Charge d'affaires i Brüssel, Kammerh. Coopmans, til Minister=Resident ved Hofferne i Brüssel og Haag, samt den kgl. Minister-Resident i Madrid, Kmhrr. Dal Borgo, til tillige at være Allerhøistsammes Minister-Resident ved det Portugisiske Hoff; hvilke Udnævnelser begge blive at regne fra den 1ste October dette Aar.
Viborger Samler, 1848-10-28
Rigsforsamlingen synes endnu ikke at have afdeelt sig efter Partierne; idetmindste saae man i Tirsdags B. Christensen, paa høire Side, Mynster og Ørsted paa venstre. Kun i Centrum synes et bestemt Parti at have grupperet sig, thi man fandt her Schouw, Clausen, Madvig, Drewsen, Ploug, Schurmann, Hage og Hammerich. - Til Optegnelse af Talerne i Forsamlingen ere fra Norge forskrevne 4 Stenographer, men da de skrive To af Gangen og skifte hveranden Time, saa er der ogsaa engageret 6 danske Vexelskrivere, der ligesom hine ere istand til at optegne hvert Ord, som bliver sagt.
Viborger Samler, 1848-10-28
Jfølge Fædrelandet oplæste Statsraads-Præsidenten, Geheimeraad Moltke, Beretningen og Rigets Tilstand med en desværre saa svag Stemme, at hverken Forsamlingens Medlemmer eller Tilhørerne kunde fatte den. - Krigsminister Tscherning var formedelst Upasselighed ikke tilstede ved Rigsdagens Aabning. Ved Formandens Omsorg, er der nu indrømmet Journalister en beqvem Plads i Rigssalen. (Brl. Td.)J et i Løverdags afholdt Møde i Universitetet vedtoges af endeel Borgere og Embedsmænd en Adresse til Rigsforsamlingen, hvori denne forsikkres om det danske Folks Bistand i det slesvigske Spørgsmaal. (Flvp.) Fregatterne "Bellona" og "Gesion lagde ind af Nyt løb i Onsdags Formiddags.
Viborger Samler, 1848-10-28
Beløbet af Hofraad Hambroes og Frues Legater udgjør 160,000 Rbd., hvoraf 60,000 Rbd. tilfalde ældre Stiftelser i Kjøbenhavn, og 100,000 Rbd. ere bestemte (Bl. Tid.) til en ny Stiftelse.
Viborger Samler, 1848-10-28
Juridisk Examen for Ustuderede. Den 21de Octbr.: J. S. G. H. Busch og P. B. Herskind, Beqvem; H. Lundager og C. T. Schytte, Ei ubeqvem. En Mængde Gaardmænd og Huusmænd i Allersløv og Jungshoved Sogne, der, ved at træde ind i Bondevennernes Selskab, troede at bidrage til en god Sags Fremme, ere nu ved Bestyrelsens Anbefaling af Jndsidder og Væver Hans Hansen af Mehrn til Medlem af Rigsforsamlingen, og især ved Bestyrelsens Fremgangsmaade for at bevirke hans Valg, igjen udtraadte af Selskabet. 7de Bataillons 4de Comp. har for en Maaned siden beviist dets brave Chef, Capitain v. Dodt, at han i høi Grad besidder sine Undergivnes Agtelse og Hengivenhed, derved, at det ved Compagniets Afmarsch fra Als overrakte Capitainen en Present, bestaaende af en Sølvkniv og Gaffel samt en Meerskums Pibe. (Bl. Td.) I Hertugdømmerne er den provisoriske Regjering aftraadt og Landsforsamlingen, om den fortjener dette Navn, har suspenderet sine Møder. Hamb. Corresp. fortæller, at den nye Regjering vil i en Proclamation bekræfte 91 af den provisoriske Regjerings Love, hvoriblandt den saakaldte Statsgrundlov.
Viborger Samler, 1848-10-28
Fra Altona hedder det, at den 3die og 6te Bataillon, af de holsteenske Tropper have erholdt Ordre til at holde sig marschfærdige til Nürnberg.
Viborger Samler, 1848-10-28
Der menes at den tydske Flaade vil blive stillet under den forhenv. danske Søofficier, Forræderen Donners, Commando. Fladsaa, den 20de Octbr. Det er i disse Dage bleven bekjendtgjort, at Bønderne skulle holde sig parate til at modtage militair Jndqvartering og pleie Mand og Hest godt. Stærke Cavallericorpser strøife her i Nordslesvig af Landeveiene i alle Retninger. J Mellemslesvig skal Presninger for Krigs- og andre Skatter være stor. En Maler Hinze, som boer paa den nærliggende Hygum Mark, er bleven afhentet af tydsk Militair og ført som Fange til Haderslev. Hans Brøde var, at han i Hygum Kro og i Fleres Nærværelse havde nedtaget en af Amtmand Bruhns Oprørsplacater og under dennes Navn tilføiet de Ord: "Meeneder og Landsforræder", hvori der jo ingen Usandhed var. (Dann.)
Viborger Samler, 1848-10-28
Ribe Avis meddeler af et Brev fra en Præst i Sundeved: "For det Første have vi ifinde at lade os pante, førend vi betale Krigsskat. Man fortæller, at en Pante Ko forgiæves er opbudt ved Auction i et andet Sogn, derefter ført til et Marked, hvor den heller ikke kunde sælges, fordi tusinde Stemmer raabte: "Pante-Koens Kjøber skal slaaes ihiel!
Viborger Samler, 1848-10-28
J Gram-Egnen forsøgte i Fredags en slesv.-holsteensk Dragon at desertere til Jylland; men han blev desværre indhentet, og bragt tilbage, bunden til Hesten, og med en Strikke om Halsen.
Viborger Samler, 1848-10-28
Aalborg, den 26de October. En orcanagtig Storm af Sydvest rasede her iaftes og inat og har anrettet Skade paa Bygninger og mere. Diligencen ankom, som Følge af Veiret, først Kl. 8 og "Jris var ved Avisens Slut Kl. 1 endnu ikke isigte. (Ab. Av.)¬
Viborger Samler, 1848-10-28
J Torsdags ankom til Aarhuus endeel Militair af 3die og 5te Dragon-Regiment samt af Randers Frivillige. (Aarh. Av.) Randers, den 26de Octbr. Jaftes og inat, men voldsomst fra omtrent Kl. 9 til 11, blæste her en orcan agtig Storm af Sydvest, der anrettede endeel Skade paa Tagene, nedkastede nogle Skorsteenspiber og oprykkede adskillige store Træer med Rode. Under dette voldsomme Veir opkom desværre Jldløs i Dronningborg Mølle, hvorved tillige Gaardens Bygninger antændtes og, paa Stuelængden nær, aldeles nedbrændte tilligemed al den indavlede Sæd, baade den, der sad i Husene, og den, der stod ude i Hesser. Gaardens Besætning er reddet; iligemaade Jndboet, men, som man let kan tænke sig, i en maadelig Forfatning, da det i en øsende Regn maatte føres ud paa Marken. Et Par fra Randers didilede Sprøiter manglede i Førstningen Vand og kunde ifølge de locale Omstændigheder vel heller ikke udrette stort men maae imidlertid dog nok væsenligst tilskrives Stue husets Redning. Eieren, Hr. Rahr, lider, uagtet Alt var assureret, ligefuldt et stort Tab. (Rd. Av.)
Viborger Samler, 1848-10-28
Viborg. Blandt de flere Ulykker Uveiret afvigte Onsdag Aften har afstedkommet her i Omegnen, maa isærdeleshed beklages, at paa Hovedgaarden Palstrup, tilhørende Hr. Jagtjunker Brun, sammenstyrtede en tilsyneladende temmelig solid grundmuret Staldbygning, hvilket havde ikke mindre end 18 Fæcreaturers Død til Følge.
Viborger Samler, 1848-10-28
Ledigt Embede. Under Justitsministeriet. Fyens Stiftsphysicat. Ansøgninger om dette Embede, som er opslaaet vacant den 19de Octbr., indleveres til Sundhedscollegiets Decanus.
Viborger Samler, 1848-10-28
Skibs-Efterretninger. Angaaende Dampskibet Ophelias" Udeblivelse seer Bl. Td." Redaction sig istand til at meddele følgende Oplysninger: Jfølge Beretning af 24de De, fra Foreren, Capt. Sødring, har han Løverdagen den 21de om Eftermiddagen Kl. 5 1/4 havt det Uheld at komme paa Grund ved høit Vande i Traven tæt ved Traveminde, uagtet han fra Lübeck havde Lods ombord. Strax efter Uheldet gik Vinden SV. og drev Vandet ud med sig, saaat Skibet, uagtet Anvendelse af alle forhaanden værende Hjelpemidler, endnu ikke var bleven flot, men forøvrigt er aldeles uden Fare, og formeentlig, naar Vandet stiger 1 Fod, vil være flot. Den medhavende Post bragtes ombord i "Malm, og er med dette Dampskib ankommen til Kjøbenhavn Kl. 12 1/2 den 25de October. – De private Meddelelser, man fra Reisende med "Ophelig har erholdt, stemme i det Væsentlige med Foranførte, omtrent Kl. 5 1/2 Eftermiddag havde Skibet paa c. 1000 Alen nærmet sig Travemunde, under idelig Paamindelse fra Capitain Sødring til Lodsen om Agtpaagivenhed; denne havde erklæret, at det ingen Nød havde, og lod Skibet gaae med fuld Damp; da han endelig commanderede halv Kraft", vare disse Ord neppe udtalte, førend Uheldet indtraf.
Viborger Samler, 1848-10-28
Agger Kanals Skibsliste. Jndk. den 22de October: O. Jensen fra Grimstad til Lemvig, J. Rosenvold fra Mandahl til Struer, J. O. Eeg fra dito til dito med dito, N. Tergesen fra Lillesand til Lemvig, O. C. Pedersen fra Østerriisøer til dito med dito, O. Jensen fra Grimstad til Krik med dito, Alle med Trælast, J. J. Christensen fra Lokken til Arendahl med Kornvarer. Sidstnævnte som Havnestoppende i Kanalen. – Udg. den 20de, P. L. Frosfra Lemvig til Newcastle med Kornvarer, J. Knudsen fra Skive til England med Havre. Den 21de: O. T. Olsen fra Nykjøbing til Mandahl med Kornvarer, H. C. Uldrigsen fra dito til dito med dito, J. Petersen fra dito til dito med dito. Den 23de : William Rhodes fra Thisted til England med dito, J Anthonissen fra dito til dito med dito, L. C. Jensen fra dito til London med Havre, T. Andersen fra Struer til Mandahl. med Kornvarer, J. Jacobsen fra Lemvig til Grimstad med Smør og Rug, C. Jacobsen fra dito til dito med dito og Ballast, P. Johnsen fra Skive til dito med dito og Rug, N.C. Marcussen fra Lemvig til dito med Kornvarer. Den 23de C. Tharaldsen fra Lemvig til Lillesand med Kornvarer, J. Gethmark fra dito til dito med dito, C. Svenningsen fra dito til Grimstad med dito, O. Abrahamsen fra Struer til Christiansand med dito og Smør.
Viborger Samler, 1848-10-28
Reisende. Med Dampskibet "Jris" fra Aarhuus til Kjøbenhavn, den 24de October: Hr. Schlichtkrull, Mademoiselle Møller, Jfr. Meyer, Cand. Hougaard, Hr. Gottschalck med Søster, Hr. Sperling, Frøken Scheel, Maler Bartels, Dhrr. Bech, Holm og Grove, Med Dampskibet "Lolland" fra Kallundborg til Aarhuus, den 25de October: Kammerj. Treschow, Capt. Gorm og Vett, Lieuten. Jessen, og Schoulund, Overauditeur d'Origny, Underlægge Thimroth, Cand. theol. Brix, Apotheker Kolding, Kbm. Rehoff, Schougaard og Ostermann, Cand. Klein, Dhrr. Breinholm, Fischer, Schreiber, Benthin, Bruun, Baumann, Berg og Marthinus, Fuldmægtig Sørensen, 4 Lieuten, og nogle Soldater. Med Samme fra Aarhuus til Kallundborg, den 26de De. Justitsraad Müller med Datter, Cand. Hogh Guldberg, Guldsmed Kronmann, Jfrne Jacobi og Nørgaard, Forpagter Mackeprang, nogle Frivillige &c.
Viborger Samler, 1848-10-28
Copulerede i Cap-Staden paa det gode Haabs Forbjerg: Hr. M. C. Mussmann af Aarhuus og Jfr. Lucia Sengstack af Hamborg. - J Viuff Kirke: Hr. Cand. pharm. og Bryggeri=Eier Rudolph Evers og Frøken Sophie Jngversen. -J Aarhuus, den 18de October: Engmester Christian Wilhelm Feddersen og Frøken Thora Elisabeth Victorine Finsen (Datter af nylig afdøde Cancelliraad Finsen). - J Randers, den 25de October: Tobaksfabriqueur Peter Frederik Ferdinand Kjerstrup af Kjøbenhavn og Jfr. Ane Caroline Albrecht.
Viborger Samler, 1848-10-28
Jmorgen prædiker Hr. Pastor Bruun i Domkirken; i Søndresogns Kirke Hr. Pastor Hindberg.
Viborger Samler, 1848-10-28
AVERTISSEMENTS. Mandag den 30te October, Formiddag Kl. 8, begynder Efteraars-Cramen i Byens Borgerskole og afholdes fremdeles den 31te d. M. og 2den Novbr. Til at overvære samme indbydes herved Skolens Velyndere. Viborg Skolecommission, den 24de Octbr. 1848.
Viborger Samler, 1848-10-28
At Viborg Kjøbstads Kæmnerregnskab for Aaret 1847 er benlagt til Eftersyn paa Raadhuset i 3 Uger, hver Dags Eftermiddag fra Kl. 2 til 4, bekjendtgjøres herved. Communalbestyrelsen i Viborg, den 28de October 1843.
Viborger Samler, 1848-10-28
Bekjendtgjørelse. De af Byens Jndvaanere, som holde løsgaaende Hunde, advares herved overeensstemmende med Placaten af 29de October 1824, om inden 14 Dage fra Dato at løse de befalede Polititegn for Samme. Viborg Politikammer, den 24de October 1848. Chr. Koefoed.
Viborger Samler, 1848-10-28
At jeg Undertegnede er flyttet fra P. Romlunds Sted i St. Mathiasgaden til den saakaldte "Gamle Amtstue", har jeg den Ære herved at bekjendtgjøre for mine ærede Kunder og Andre der vil forunde mig deres Søgning. Godt og solid Arbeide saavelsom reel og billig Behandling, skal stedse være mit Formaal. P. Nielsen, Viborg, den 24de October 1818. Bødkermester. Udbytte af Bankactier, beregnet til 1ste August d. A., besørger Undertegnede som i de foregaaende Aar hævet i Bankcontoiret. L. Worre.
Viborger Samler, 1848-10-28
For tvende duelige Skræddersvende er godt Arbeide og god Fortjeneste hos L. Hammer. Et stort Klædeskab anvises tilkjøbs fra Adressecontoiret.
Viborger Samler, 1848-10-28
Placat. Tirsdagen den 31te d. M., om Formiddagen Kl. 10, bliver paa Hovedgaarden Palstrup i Høiberg Sogn, efter Eieren Hr. Jagtjunker Bruns Begjæring, ved Auction bortsolgt 40 a 50 Stkr. græsseddede Beder og Faar, 2 Qvier m. M. Lysgaard og Hids Herreders Contoir. Holgersdal, den 23de Octbr. 1848. Haxthausen. Dette Blads udenlandske Artikel redig af Adjunct Reis, den indenlandske af H. Wissing, og udgives 4 Gange tugentlig fra Sidstes Officin. Som Tillæg meddeler Bladet Landsoverrettens Domme,
Viborger Samler, 1848-10-30
fra Tidende. Vivs Forsendes med Brevposten i Danmark og Hertugdømmerne. Mandagen den 30 October 1848. 76 Aarg. Nr. 187.
Viborger Samler, 1848-10-30
Udenlandske Efterretninger. Tydskland. Efter National-Td. danner det omkring Berlin sammentrukne Militair en betydelig, til hvert Øieblik slagfærdig Hær. Jsærdeleshed er Artilleriet stærkt, og dets Styrke voxer endnu. J det Hele ere 45 Batterier med 360 Stkr. Skyts opstillede i Nærheden af Hovedstaden. Enhver Jnfanterist er forsynet med 60 skarpe Patroner. Af disse Angivelser fremgaaer, hvormeget man i ethvert Øieblik er beredt paa en afgjørende Kamp. Stærke Cavalleriepiquets vedligeholde Forbindelsen imellem de Flækker og Landsbyer, hvor Jnfanteriet er stationeret.
Viborger Samler, 1848-10-30
Den tydske Centralmagt har opfordret Prinds Adelbert af Preussen til at overtage den øverste Ledelse af de tydske Marineanliggender og stillet til hans Disposition de til dette store Formaal bestemte 3 Millioner. (Summen er vel paalignet de enkelte Stater, af hvilke Preussen skal udrede 903,249 Thlr. preuss. Cour. 18 Sgr. 6 Pd. og Lichtenstein 523 Rthlr. pr. Cour. 13 Sgr., men ikke indbetalt til Rigsfinantsministeriet.)
Viborger Samler, 1848-10-30
Berlin, den 20de Octbr. Democraterne anstrenge alle deres Kræfter til den til den 27de og 28de sammenkaldte Democratcongres, og det er muligt, at der til den Tid atter drager et Uveir op over Berlin. Jdag har de den 10de d. M. faldne Arbeideres og Borgeres med stor Pomp ledsagede Ligbegængelse fundet Sted uden at Roligheden er bleven forstyrret.
Viborger Samler, 1848-10-30
Fra Wien meldes, at den saakaldte Deputation, som den venstre Side af Rigsdagen i Frankfurt har afsendt til Keiserstaden, hvoriblandt den bekjendte Robert Blum, har harangueret den academiske Legion og rost dennes for Dagen lagte Behjertethed. – Robert Blum og hans Reisefæller have endog anlagt Legionairernes Uniform.
Viborger Samler, 1848-10-30
Efter en Skrivelse fra Berlin af 18de Octbr. forberedes der i den pr. Cabinetspolitik høist vigtige Forandringer, ifølge hvilke Premierminister v. Puel vil nedlægge sin Post, der skal overtages af Kongens Onkel, Greven af Brandenburg, commanderende General i Schlesien. Man vil, meldes i Hamb. Corresp., fremdeles vide, at Kongen skal have besluttet at opløse Nationalforsamlingen, saafremt denne i sine Raadslagninger atter skulde stræde Kronen for nær, og derefter octroiere en Forfatning, der vil blive forelagt Kredsstænderne til Bedømmelse. Oppositionspartiet i Nationalforsamlingen i Berlin begynder at nære Frygt for, at Ministeriet kan beslutte sig til at publicere Love, der true Friheden. Denne Frygter fremkaldt ved Publication af nogle, af Centralmagten givne Love. De tvende retslærde Oppositionsmedlemmer - Waldeck og Esser - have derfor indrakt et Andragende, ifølge hvilket intet Decret kan gielde som Lov forinden det er antaget af den constituerende Forsamling, i Berlin, samt at de af Centralmagten eller af Rigsdagen i Frankfurt udstedede Decreter, der angaae de enkelte tydske Landes indre Anliggender, kunne for Preussen først da erholde Gyldighed, naar de ere approberede af de preussiske Folkerepræsentanter."¬
Viborger Samler, 1848-10-30
"Neue Preuss. Zeit." forsikkrer at vide af god Kilde, at Forsamlingscomiteen i Frankfurt har isinde at optage følgende Bestemmelse i Forfatningsudkastet: Keiserværdigheden er arvelig og uadskillelig fra Kronen Preussen." Bidragene til det frivillige Laan flyde i den sidste Tid langsomt. Hele den tegnede Sum udgjør 10 Mill. 300,000 Rthlr. og 100,000 Rthlr. i forarbeidet Guld og Sølv. Navnlig er den formuende Bondestand bleven tilbage med Bidrag.
Viborger Samler, 1848-10-30
Fra Elbing haves under 16de Octbr. en detailleret Fremstilling af de paa den foregaaende Dag (Kongens Fødselsdag) stedfundne Excesser. Et Medlem af "Preussenverein yttrede i en paa Raadhuuset holdt Tale, at Preusserne ikke vilde have en Reaction, men heller ingen Republik, og endnu mindre et Anarchie. – "Vi ville, at vor Forfatning skal befæstes; vi ville i Ærefrygt og Kjærlighed flokkes om vor Konge." Hurraraab og Vivats for Kongen ledsagede Talen. Men da Laugene trak hjem i Procession, forlangte Hobe af tilbageblevne Arbeidere, at den tydske Fane skulde nedtages, da det var upassende, at denne var opplantet paa Kongens Fødselsdag. Alle Mod forestillinger vare forgiæves; man nedtog den tydske Fane, men tillige med den ogsaa den preussiske. Folket forlangte nu, at den preussiske Fane strax skulde opplantes paa ny. Om Aftenen, da flere Huse vare illuminerede, (en almindelig Jllumination skulde paa Grund af Choleraen ikke finde Sted) fordrede Masserne, at den ivrige Demoerat, Kjøbmand Riessen, ogsaa skulde illuminere sin Gaard. Vinduerne sloges ind; man gjorde Mine til yderligere Voldsomheder. Borgergarden maatte indskride; der flød Blod; to Arbeidere gjennemboredes, to bleve skudte, flere saarede. Arbeidernes Antal forøgedes; Borgergarden trængtes tilbage med et Tab af mange Saarede. Nu requireredes Husarerne, der modtoges af Arbeiderne med Hurraraab og Vivats. Men da Rytterne gjorde Gaderne ryddelige, og flere Arbeidere bleve nedtrampede af Hestene, forandredes Scenen, og Arbeiderne sendte en Hagl af Stene imod Cavalleriet. Ritmester v. Knoblauch styrtede, haardt saaret, til Jorden. Deres Anføreres Fald gjorde Husarerne rasende; et Choc med den skarpe Klinge gjorde i en Haandvending Gaderne ryddelige; i denne Dyst bleve 6 Arbeidere haardt saarede.
Viborger Samler, 1848-10-30
Fra Stettin skrives under 17de Octbr., at en Stafet, fra Greifswalde melder, at denne By er i fuld Opstand, at Borgervæbningen er trængt tilbage og at Auctoriteterne i Byen have requireret Militairets Hjælp.
Viborger Samler, 1848-10-30
Som Aarsagen til Tumulten anføres, at en Smedesvend, var idømt 1 1/2 Aars Tugthuusstraf, at Folkeforeningen havde petitioneret om Svendens Benaadning, og at Borgermesteren skulde med Ringeagt og Arrogance have afviist Folkeforeningens Deputation.
Viborger Samler, 1848-10-30
Fra Prag meldes under 20de Octbr., at Fyrst Felix, Schwarzenberg, der er ankommen fra Mailland til Ollmützskal have overbragt fra Feltmarschal Radetzky de meest beroligende Efterretninger om Fredens Afslutning. Denne Efterretning staaer i aabenbar Strid med den af "Børsh."
Viborger Samler, 1848-10-30
efter Pariserjournalerne La Presse og PIndependanceøste Efterretning, ifølge hvilken Fjendtlighederne imellem Sardinien og Østerrig atter skulde udbryde den 22de October.
Viborger Samler, 1848-10-30
J Staden Danzig have Sjouerne den 16de Octbr. sprængt den democratiske Klub, der havde samlet sig Ølkjelderen i Hotel du Nord, og man frygtede sammesteds for et lignende Attentat imod den constitutionelle Klub.
Viborger Samler, 1848-10-30
Frankerig. Paris, den 20de Octbr. Beleirings tilstanden i Paris, der varede i 117 Dage, er ophævet fornemmelig paa Grund af Regjeringens til vedkommende Comitte givne Erklæring om at den, trods Gemytternes stærke Bevægelse, føler sig stærk nok til ved Hjælp af de bestaaende Love at opretholde Rolighed og Orden.